Dušan Dušek

Prof. **Dušan Dušek** (* 4. január 1946, Gbelce) je slovenský básnik, prozaik, filmový scenárista, autor rozhlasových hier a literatúry pre deti a mládež, pedagóg a redaktor.

## Životopis
Narodil sa v rodine lesného inžiniera, vzdelanie získaval v Piešťanoch a Bratislave, kde vyštudoval geológiu a chémiu na Prírodovedeckej fakulte Univerzity Komenského. Pracoval ako redaktor v časopisoch *[[Smena (denník)|Smena]]*, *Tip*, *[[Kamarát (časopis)|Kamarát]]* a *[[Slovenské pohľady (1881)|Slovenské pohľady]]*. Od roku 1979 sa profesionálne venuje literárnej tvorbe a v minulosti vyučoval v Ateliéri scenáristickej tvorby na Filmovej a televíznej fakulte VŠMU v Bratislave.

## Tvorba
Svoje prvé literárne diela publikoval od roku 1964 v časopisoch (*[[Mladá tvorba]]*, *Slovenské pohľady*, *[[Romboid (časopis)|Romboid]]*, *[[Kamarát (časopis)|Kamarát]]*, *[[Slniečko (časopis)|Slniečko]]* a i.). Knižný debut mu vyšiel v roku 1972. Venuje sa písaniu literatúry pre dospelých, písaniu poviedok, ale i pre deti a mládež. V dielach sa vracia k témam detstva, domova, dediny, príbuzenských či medziľudských vzťahov, často využíva motív smrti, ktorú považuje za súčasť života, ale tiež erotiky a dospievania. Popri samotnom deji sa venuje množstvu detailov, ktoré sa neustále opakujú a prelínajú, preniká pod povrch vzťahov, situácií a problémov, ktoré nerieši, len evokuje. Svoj postoj naznačuje využitím nečakaného uhla pohľadu, ktorý sa často mení a prechádza až do neskutočna a fantázie.

## Dielo

### Tvorba pre dospelých
* 1972 – *[[Strecha domu]]*, zbierka poviedok, Smena
* 1982 – *[[Poloha pri srdci]]*, zbierka poviedok, Smena
* 1983 – *[[Kalendár (Duša Dušek)|Kalendár]]*, zbierka poviedok, Slovenský spisovateľ
* 1985 – *[[Náprstok (Duša Dušek)|Náprstok]]*, zbierka poviedok, Smena (ďalšie vydanie: 2006, Slovart, ISBN 8080850585,)
* 1987 – *[[Prášky na spanie]]*, Smena
* 1990 – *[[Dúšky]]*, zbierka básní
* 1992 – *[[Milosrdný čas]]*, zbierka poviedok, Slovenský spisovateľ
* 1993 – *[[Kufor na sny]]*, zbierka poviedok, Slovenský spisovateľ
* 1994 – *[[Príbeh bez príbehu]]*, zbierka básní, Slovenský spisovateľ
* 1996 – *[[Teplomer (Duša Dušek)|Teplomer]]*, zbierka poviedok, Slovenský spisovateľ
* 2000 – *[[Pešo do neba]]*, zbierka poviedok, Slovart, ISBN 80-7145-502-4, (ďalšie vydanie: 2006, Slovart, ISBN 80-7145-502-4)
* 2001 – *[[Mapky neznámeho pobrežia]]*, Slovart, ISBN 8071456101
* 2003 – *[[Vták na jednej nohe]]*, zbierka poviedok, Slovart, ISBN 80-7145-746-9
* 2006 – *[[Zima na ruky]]*, zbierka poviedok, Slovart, ISBN 80-8085-200-6
* 2010 – *[[Holá veta o láske]]*, zbierka troch noviel, Slovart, ISBN 978-80-556-0180-9
* 2013 – *[[Melón sa vždy smeje]]*, zbierka poviedok, Slovart, ISBN 978-80-556-1063-4
* 2014 – *[[Gombíky zo starej uniformy]]*, zbierka poviedok, Slovart, ISBN 978-80-556-0972-0
* 2015 – *[[Ponožky pred odletom]]*, zbierka poviedok, Slovart, ISBN 978-80-556-1431-1
* 2018 – *[[Strih vetra (Dušan Dušek)|Strih vetra]]*, zbierka poviedok, Slovart, ISBN 978-80-556-3566-8
* 2021 – *[[Potok pod potokom]]*, novela, Slovart, ISBN 978-80-556-5003-6
* 2023 - Deti v daždi, kalendár na roky 2020-21  po narodení Krista, Slovart 2023

### Tvorba pre deti
* 1975 – *[[Oči a zrak]]*, zbierka poviedok, Smena 
* 1976 – *[[Najstarší zo všetkých vrabcov]]*, Mladé letá 
* 1980 – *[[Pištáčik]]*, Mladé letá, Ilustrácie: Stano Dusík, (ďalšie vydanie: 1997, Slovart, ISBN 8071452572)
* 1980 – *[[Pravdivý príbeh o Pačovi]]*, Mladé letá
* 1984 – *[[Deň po dlhom daždi býva voňavý]]*, Mladé letá
* 1985 – *[[Pištáčik sa žení]]*, Mladé letá, Ilustrácie: Peter Kľúčik,
* 1987 – *[[Babka na rebríku]]*, Mladé letá (ďalšie vydanie: 2009, Slovart, ISBN 978-80-8085-850-6)
* 1987 – *[[Dvere do kľúčovej dierky]]*, Mladé letá
* 1989 – *[[Srdcovky (Dušan Dušek)|Srdcovky]]*, Smena
* 1991 – *[[Rodina z jedného kolena]]*, Mladé letá
* 1993 – *[[Daidalos a Ikaros]]*, Mladé letá

### Dráma
* 1976 – *[[Ružové sny]]* – scenár pre film režiséra Dušana Hanáka
* 1980 – *[[Ja milujem, ty miluješ]]* – scenár pre film režiséra Dušana Hanáka
* 1983 – *[[Sojky v hlave]]*, scenár
* 1988 – *[[Vlakári]]*, scenár
* 1992 – *[[Muchy v zime]]*, rozhlasová hra
* 2000 – *[[Krajinka (film)|Krajinka]]* – scenár pre film režiséra Martina Šulíka

## Ocenenia
* 2000 – Cena Dominika Tatarku za knihu *Pešo do neba* 
* 2002 – Krištáľové krídlo v kategórii publicistika a literatúra za knihu *Pešo do neba*, scenár k filmu *[[Krajinka (film)|Krajinka]]* a pedagogickú činnosť
* 2011 – Cena nadácie Tatra banky za knihu *Holá veta o láske*
* 2016 – Štátne vyznamenanie Pribinov kríž I. stupňa
* 2018 – Cena Literárnej Akadémie roka 2018 za knihu *Strih vetra* v Panta Rhei Awards – Cena knižnej múzy

## Zaujímavosti
V roku 2011 bolo udelené Dušanovi Dušekovi a Jane Kocianovej čestné občianstvo mesta Šaštín-Stráže. Šaštín, odkiaľ pochádzal jeho otec a kam chodil Dušan Dušek na prázdniny (detstvo prežil v Piešťanoch a Bratislave) sa zjavuje takmer v celej jeho bohatej knižnej tvorbe i vo filmoch podľa jeho scenárov.

## Referencie

## Externé odkazy

* 
* Zoznam diel Dušana Dušeka v súbornom katalógu Slovenskej národnej knižnice
* Dušan Dušek prozaik, básnik, scenárista  – Mestská knižnica Piešťany
* Dušan Dušek: Dobrý rozhovor je ako dobrá poviedka – rozhovor na webe denníka SME (2009)

Kategória:Osobnosti z Gbeliec
Kategória:Slovenskí spisovatelia
Kategória:Slovenskí prozaici
Kategória:Slovenskí básnici
Kategória:Slovenskí dramatici
Kategória:Slovenskí spisovatelia pre deti a mládež
Kategória:Slovenskí filmoví scenáristi
Kategória:Slovenskí pedagógovia
Kategória:Slovenskí univerzitní profesori
Kategória:Čestní členovia SFTA
Kategória:Držitelia Slnka v sieti
Kategória:Držitelia Krištáľového krídla
Kategória:Laureáti Ceny Dominika Tatarku
Kategória:Laureáti Pribinovho kríža I. triedy
Kategória:Absolventi Prírodovedeckej fakulty Univerzity Komenského